b'\n_START_ARTICLE_\nSexual Minorities Uganda\n_START_PARAGRAPH_\nSexual Minorities Uganda (SMUG) er en menneskerettighetsorganisasjon i Uganda som ble stiftet i 2004. SMUG er en paraplyorganisasjon for flere foreninger som har som form\xc3\xa5l \xc3\xa5 bedre de lesbiske, homofile, bifile og transpersoners rettigheter i Uganda. SMUG har arbeidet mot en forsl\xc3\xa5tt lov som \xc3\xa5pner for d\xc3\xb8dsstraff for homoseksuelle. Det intense arbeidet til SMUG f\xc3\xb8rte til at lovforslaget ble stoppet i parlamentet v\xc3\xa5ren 2011. I l\xc3\xb8pet av h\xc3\xb8sten 2011 har parlamentet besluttet \xc3\xa5 fortsette behandlingen av loven. SMUG og deres direkt\xc3\xb8r Frank Mugisha ble den 6. november 2011 tildelt Rafto-prisen.'